**17-nji maksat. Durnukly ösüşiň hatyrasyna global hyzmatdaşlygyň çäklerinde amala aşyryjy serişdeleri pugtalandyrmak we işleri tizleşdirmek**

**17.18 wezipe. 2020-nji ýyla çenli girdejileriň derejesi, gender degişliligi, ýaşy, jynsy, milleti, migrasiýa derejesi, maýyplygy, geografik ýerleşýän ýeri we milli şertleri hasaba almak üçin ähmiýetli beýleki häsiýetnamalar boýunça jemlenmedik ýokary hilli, derwaýys we dogry maglumatlaryň elýeterliligini ep-esli ýokarlandyrmak üçin ösüp barýan ýurtlaryň, şol sanda ösüşi pes ýurtlaryň we adalardaky ösüp barýan kiçi döwletleriň kuwwatyny artdyrmak maksady bilen goldawy güýçlendirmek**

**17.18.2 Resmi statistikanyň esas goýujy ýörelgelerine laýyk gelýän milli statistika kanunçylygy bolan ýurtlaryň sany**

**Institusional maglumatlar**

Gurama (guramalar):

XXI asyrda ösüş maksatlarynda statistika ulgamynda hyzmatdaşlyk (PARIŽ-21)

**Konsepsiýalar we kesgitlemeler**

Kesgitleme:

Görkeziji Resmi statistikanyň esas goýujy ýörelgelerine laýyk gelýän milli statistika kanunçylygy bolan ýurtlara degişlidir. Bu BMGRS-nyň ýörelgelerini berjaý edýän statistika kanunçylygy bolan ýurtlara degişlidir.

Esaslandyrma:

Eger kanunçylyk on ýörelgäniň ählisine degişli düzgünleri öz içine alýan bolsa, ýurduň statistika hakynda kanuny BMG-nyň Resmi statistikanyň esas goýujy ýörelgelerine laýyk gelýän hasap ediler.

Esasy düşünjeler:

Milli statistika kanunçylygy: Statistika hakynda kanun syýasatyň ugruna, durmuş-ykdysady meýilleşdirmeklige salgylynma bermek we ýurtda hal-ýagdaýy, medeniýeti, we adalatlylygy gazanmak babatda ösüşe goşant goşmak üçin, faktlaryň doly gurşalyp alynmagyny, takyklygyny we laýyklygyny üpjün etmek üçin ulgamlaýynlyga, netijelilige we dessinlige esaslanýan statistika işini guramak, dolandyrmak, gözegçilik etmek we barlamak babatynda kadalary, düzgünleşdiriş çärelerini kesgitleýär.

BMG-nyň Resmi statistikanyň esas goýujy ýörelgeleri

Birleşen Milletler Guramasynyň 1994-nji ýylyň 11-15-nji aprelinde bolup geçen ýörite sessiýasynda Statistika komissiýasy tarapyndan kabul edilen Resmi statistikanyň esas goýujy ýörelgeleri:

*1-nji ýörelge.* Resmi statistika jemgyýetiň maglumat ulgamynyň ykdysadyýet, demografiýa, durmuş we ekologiýa ýagdaýy barada maglumatlary bilen hökümete, ykdysadyýete, we jemgyýete gulluk edýän çalşyryp bolmajak elementi bolup durýar. Şu maksat bilen, amaly taýdan peýdalylyk talaplaryna laýyk gelýän resmi statistiki maglumatlar raýatlaryň köpçülikleýin maglumatlara bolan hukuklaryny berjaý etmek üçin resmi statistika agentlikleri tarapyndan adalatly esasda düzülmelildir.

*2-nji ýörelge.* Resmi statistika bolan ynamy saklap galmak üçin statistika edaralary öz öňünde duran wezipeleri hünärli düşünjelere, şol sanda ylmy ýörelgelere we hünär edebine, statistiki maglumatlary ýygnamagyň, işlemegiň, saklamagyň we bermegiň usullary we düzgün-tertibi barada görkezmelere berk laýyklykda çözmelidirler.

*3-nji ýörelge.* Maglumatlara dogry düşündiriş berilmegini ýeňilleşdirmek üçin statistika agentlikleri maglumatlary statistikanyň çeşmeleri, usullary we düzgünleri baradaky ylmy standartlara laýyklykda bermelidirler.

*4-nji ýörelge.* Statistika agentlikleriniň ýalňyş berlen düşündirişleri we statistikanyň nädogry peýdalanylandygyny teswirlemäge hukugy bardyr.

*5-nji ýörelge.* Statistika maksatlary üçin maglumatlar statistiki gözegçilikler ýa-da administratiw ýazgylar ýaly çeşmeleriň islendik görnüşinden alnyp bilner. Statistika agentlikleri çeşmäni hili, öz wagtyndalygy, harajatlary we respondentler üçin kynçylygy göz öňünde tutup saýlap almalydyrlar.

*6-njy ýörelge.* Statistika agentlikleri tarapyndan statistiki kompilýasiýa üçin ýygnalýan aýry-aýry maglumatlar, olaryň fiziki ýa-da ýüridiki şahslara degişlidigine garamazlan, berk ýaşyryn bolmalydyr we diňe statistika maksatlarda peýdalanylmalydyr.

*7-nji ýörelge.* Statistika ulgamlarynyň şolara laýyklykda hereket edýän kanunlary, düzgünnamalary we çäreleri aýan edilmelidir.

*8-nji ýörelge.* Ýurduň içinde statistika agentlikleriniň arasynda utgaşdyrmagyň statistika ulgamynyň laýyklygyny we netijeliligini üpjün etmek üçin möhüm ähmiýeti bardyr.

*9-njy ýörelge.* Her ýurtda statistika ulgamlarynyň halkara konsepsiýalaryny, klassifikasiýalaryny we usullaryny peýdalanmagy ähli derejelerde statistika ulgamlarynyň sazlaşykly işlemegine we netijeliligine ýardam edýär.

*10-njy ýörelge.* Statistika ulgamynda iki taraplaýyn we köp taraplaýyn hyzmatdaşlyk ähli ýurtlarda resmi statistika ulgamlaryny kämilleşdirmäge ýardam edýär.

**Teswirler we çäklendirmeler:**

Görkeziji barada maglumat MSM-den soraşma ýoly bilen ýygnalýar. Jogaplaryň pes derejesi (37%) maglumatlara seresaply düşündiriş berilmelidigini aňladýar.

**Usulyýet:**

Hasaplama usuly:

17.18.2 görkeziji = Σ ýurtlar, olarda kanun on Ýörelgäniň ählisine degişli düzgünleri öz içine alýar.

**Bölme:**

Görkeziji üçin bölme derejesi peýdalanylmaýar.

Ýok bolan görkezijileri işlemek:

* *Ýurduň derejesinde*

Ýurduň derejesinde ýok bolan görkezijileri işlemek geçirilmeýär.

* *Sebit we global derejelerde*

Sebit we global derejelerde ýok bolan görkezijileri işlemek geçirilmeýär.

Sebitleýin görkezijiler:

Sebit we global derejelerde ýok bolan görkezijileri işlemek geçirilmeýär.

Deň gelmezlikleriň çeşmeleri:

Elýeter däl

Milli derejede maglumatlary düzmek üçin ýurtlara elýeter bolan usullar we maslahatlar:

* *Milli derejede maglumatlary düzmek üçin peýdalanylýan usulyýet*

PARIS21 DÖM boýunça onlaýn görnüşiň üstünden soraşma.

* *Ýurtlar üçin elýeter bolan halkara maslahatlar we gollanma ýörelgeleri*

PARIS21 Ýewropanyň statistika kodeksine laýyk gelýän ýurtlar üçin deslapdan dolduryldy. Statistikanyň tejribesiniň Ýewropa kodeksi Resmi statistikanyň esas goýujy ýörelgelerine laýyk gelýär. Şonuň üçin ÝSK-niň tejribesiniň kodeksiniň berjaý edilmegi ähli 10 ýörelgäniň berjaý edilmegine deňleşdirilýär.

Hili kepillendirmek:

* *Hili üpjün etmegiň tejribesi we gollanma ýörelgeleri kompilýasiýa agentliginde geçirilýär.*

Internetde maglumatlary barlamak üçin ýurtlar bilen maslahatlar.

* *DÖM-nyň maglumatlar binýadyna berlen maglumatlar boýunça ýurtlar bilen maslahatlary geçirmek prosesi*

Telefon we elektron poçta boýunça maslahatlar.

**Maglumat çeşmeleri**

Beýan etme:

PARIS21 DÖM boýunça soraşma (Ýurda soraglary ibermek)

Ýurduň maglumatlar binýadyndan/web-saýtyndan maglumatlary almak

Milli agentlik we halkara edarasy bilen bilelikde gözegçilik/kompilýasiýa

Gurşap alma: ähli ýurtlar

Ýygnamak işi:

Onlaýn soraşma

MSM-niň Baş direktory (BD)

**Maglumatlaryň elýeterliligi**

Beýan etme:

225 ýurtda soraşma geçirildi. Maglumatlar diňe 83 ýurt üçin elýeterdir.

Wagt hatarlary:

2017 ýyl

**Senenama**

Maglumatlary ýygnamak:

2018-nji ýylyň birinji çärýegi.

Maglumatlary çap etmek:

2018-nji ýylyň birinji çärýegi.

**Maglumatlar bilen üpjün edijiler**

Ýurtlaryň milli statistika müdirlikleri (MSM).

**Maglumatlary düzüjiler**

PARIS21

**Salgylanmalar**

URL: https://unstats.un.org/unsd/dnss/gp/FP-New-E.pdf

Salgylanmalar: Resmi statistikanyň esas goýujy ýörelgeleri

**Baglanyşykly görkezijiler:**

Ýok.